Homme, 21. juunil esineb Tallinna Lauluväljakul praeguse hetke üks  maailma kuumim rockbänd Thirty Seconds To Mars (USA). Tuntud Hollywoodi näitleja Jared Leto eestvedamisel tegutsev Thirty Seconds To Mars on üle maailma müünud rohkem kui 5 miljonit albumit ning bändi varamusse kuuluvad muuhulgas hitid "Closer To The Edge", "The Kill", "A Beautiful Lie", "From Yesterday" jpt. Piletid tänavuse suve suurkontserdile on müügil Piletilevi müügipunktides üle Eesti.    Lauluväljaku väravad avatakse külastajaile 21. juunil kell 17.00 ning ajakava näeb välja järgmiselt:  18.20 Iiris  19.10 LCDMF (Fin)  20.10 Von Hertzen Brothers (Fin)  21.30 Thirty Seconds To Mars (USA)    Kuna kontserdile on tulemas väga palju välismaalasi ning lauluväljaku ligiduses olevad parklad pole kummist, siis soovitab kontserdikorraldaja tulla kõigil kaasmaalastel kontserdipaika ühistranspordiga. Koju palutakse jätta vihmavarjud ja kõik kontserdil mittevajalikud esemed, kaasa arvatud oma söök ja jook.